Eduards Šīrons

Eduards Šīrons (1893-1964) bija latviešu tautsaimnieks. Latvijas Universitātes Tautsaimniecības un tiesību zinātņu fakultātes mācībspēks, ārkārtas profesors (1940). Viens no 1944. gada 17. marta Latvijas Centrālās padomes memoranda parakstītājiem.
LVU Ekonomikas fakultātes dekāns (1945–1947).

 Dzīvesgājums 
Dzimis 1893. gada 5. jūlijā Vecpiebalgas "Barackās" lauksaimnieku ģimenē. Mācījās Vecpiebalgas draudzes skolā, L. Ausēja reālskolā Cēsīs un uzsāka studijas Rīgas Politehniskajā institūtā. Pēc Pirmā pasaules kara beigām 1926. gadā pabeidza studijas Latvijas Universitātes Tautsaimniecības nodaļā, kopš 1924. gada bija Latvijas Universitātes mācībspēks, kopš 1940. gada ārkārtas profesors.

Pēc Otrā pasaules kara E. Šīrons bija LVU Ekonomikas  fakultātes dekāns (1945–1947) un Statistikas katedras vadītājs (1946–1952). Nodarbojās ar vispārējo statistikas teoriju un iedzīvotāju statistiku. Līdztekus darbojās LZA Terminoloģijas komisijā kā ekonomikas terminoloģijas apakškomisijas vadītājs.Latvijas Zinātņu akadēmijas Terminoloģijas komisija sešos gadu desmitos Valentīna Skujiņa, «LZA Vēstis» 24.03.2007. Miris 1964. gada 24. septembrī Rīgā.Cīņa. - 1964. - 26. septembris

 Darbi 
 Daba kā labības ražošanas faktors. Apcerējums pasaules saimniecības statistikā. Latvijas Ūniversitāte, 1931. - 181 lappuses
 Latvijas Ūniversitātes Tautsaimniecības un tiesību zinātņu fakultātes bibliotēkas sistēmatiskais katalogs. Sast. P.Mucinieks, E.Šīrons, K.Bērziņš; red. J.Kārkliņš. Rīga: Latvijas Ūniversitātes Tautsaimniecības un tiesību zinātņu fakultātes bibliotēkas izd., 1930. vii, 374 lpp.
 Latvijas Ūniversitātes Tautsaimniecības un tiesību zinātņu fakultātes bibliotēkas sistēmatiskais katalogs: (1.turpinājums). Sast. P.Mucinieks, E.Šīrons, K.Bērziņš; red. J.Kārkliņš. Rīga: Latvijas Ūniversitātes Tautsaimniecības un tiesību zinātņu fakultātes bibliotēkas izd., 1938. vii, 239 lpp.
 Ievads tautsaimniecībā, 1933; 
 Saimnieciskā ģeogrāfija; 
 Lauksaimnieciskā ģeogrāfija.letonika.lv

 Atsauces 

Kategorija:1893. gadā dzimušie
Kategorija:1964. gadā mirušie
Kategorija:Latvijas Universitātes darbinieki
Kategorija:Latvijas ekonomisti
Kategorija:Cēsu novadā dzimušie